CELEX: E2014J0023
Language: hu
Date: 2015-09-23 00:00:00
Title: A Bíróság ítélete (2015. szeptember 23.) az E-23/14. számú – Kimek Offshore AS kontra EFTA Felügyeleti Hatóság ügyben (Megsemmisítés iránti kereset – Állami támogatás – Hivatalos vizsgálati eljárás elindításának elmulasztása – Elfogadhatóság – Jogi érdek – Érdekelt féli jogállás – Kétségek vagy súlyos nehézségek – Általános intézkedések – Támogatási program)

17.11.2016   
            
            
               HU
            
            
               Az Európai Unió Hivatalos Lapja
            
            
               C 422/6
            
         A BÍRÓSÁG ÍTÉLETE
   (2015. szeptember 23.)
   az E-23/14. számú
   Kimek Offshore AS kontra EFTA Felügyeleti Hatóság ügyben
   (Megsemmisítés iránti kereset – Állami támogatás – Hivatalos vizsgálati eljárás elindításának elmulasztása – Elfogadhatóság – Jogi érdek – Érdekelt féli jogállás – Kétségek vagy súlyos nehézségek – Általános intézkedések – Támogatási program)
   (2016/C 422/05)
   Az E-23/14. számú, Kimek Offshore AS kontra EFTA Felügyeleti Hatóság ügyben, az EFTA Felügyeleti Hatóság 2014. június 18-i, Norvégia regionálisan differenciált társadalombiztosítási járulék rendszerének az Európai Gazdasági Térségről szóló megállapodással való összeegyeztethetőségről szóló 225/14/COL sz. határozatának megsemmisítése iránti kereset tárgyában a Carl Baudenbacher elnökből, Per Christiansen és Páll Hreinsson (előadó bíró) bírókból álló Bíróság 2015. szeptember 23-án ítéletet hozott, amelynek rendelkező része a következőképpen szól:
   A Bíróság:
   
               1.
            
            
               Megsemmisíti a Norvégia regionálisan differenciált társadalombiztosítási járulék rendszerének az Európai Gazdasági Térségről szóló megállapodással való összeegyeztethetőségről szóló, 2014. június 18-i 225/14/COL sz. EFTA felügyeleti hatósági határozatot, amennyiben az lezárta az előzetes vizsgálatot a 2014. évi nemzeti biztosítási törvény alapján, az adókulcsok stb. meghatározásáról szóló, 2013. december 5-i 1482. sz. norvég parlamenti határozat 1. szakaszának (4) bekezdése tekintetében.
            
         
               2.
            
            
               Az EFTA Felügyeleti Hatóságot saját költségeinek és a felperesnél felmerült költségek viselésére kötelezi.